CELEX: C2006/165/28
Language: et
Date: 2006-07-15 00:00:00
Title: Kohtuasi C-200/06: Eelotsusetaotlus, mille esitas Tribunal de première instance de Bruxelles  4. mail 2006  — Raffinerie tirlemontoise SA  versus  Bureau d'intervention et de restitution belge (BIRB)

15.7.2006   
            
            
               ET
            
            
               Euroopa Liidu Teataja
            
            
               C 165/16
            
         Eelotsusetaotlus, mille esitas Tribunal de première instance de Bruxelles 4. mail 2006 — Raffinerie tirlemontoise SA versus Bureau d'intervention et de restitution belge (BIRB)
   (Kohtuasi C-200/06)
   (2006/C 165/28)
   Kohtumenetluse keel: prantsuse
   Eelotsusetaotluse esitanud kohus
   Tribunal de première instance de Bruxelles
   Põhikohtuasja pooled
   
      Hageja: Raffinerie tirlemontoise SA
   
      Kostja: Bureau d'intervention et de restitution belge (BIRB)
   Eelotsuse küsimused
   
               1.
            
            
               Kas komisjoni määrus 314/2002 (1) näeb ette, et toodangumaksu arvutamisel tuleb finantseerimisvajadustest välja jätta töödeldud kujul toodetes sisalduvad suhkru kogused, mis on eksporditud ilma eksporditoetuseta? Kas need õigusnormid on nõukogu määruse 1260/2001 suhkrusektori turgude ühise korralduse kohta (2) artiklist 15 ning proportsionaalsuse ja mittediskrimineerimise põhimõtetest lähtudes kehtetud?
            
         
               2.
            
            
               Kas komisjoni määrused 1775/2004 (3), 1762/2003 (4), 1837/2002 (5), 1993/2001 (6) ja 2267/2000 (7) sätestavad suhkru toodangumaksu, mis arvutatakse eksporditud suhkrutonni keskmiselt kahjumilt ning mis ei võta arvesse ilma toetuseta eksporditud suhkru koguseid, kuigi finantseeritava kogukahjumi hindamisel võetakse neid koguseid arvesse? Kas need määrused on komisjoni määrusest 314/2002, nõukogu määruse 1260/2001 artiklist 15 ja proportsionaalsuse põhimõttest lähtuvalt kehtetud?
            
         
      (1)  Komisjoni 20. veebruari 2002. aasta määrus (EÜ) nr 314/2002, milles sätestatakse suhkrusektori kvoodisüsteemi kohaldamise üksikasjalikud eeskirjad (EÜT L 50 lk 40; ELT eriväljaanne 03/35, lk 190)
   
      (2)  Nõukogu 19. juuni 2001. aasta määrus (EÜ) nr 1260/2001 suhkrusektori turgude ühise korralduse kohta (EÜT L 178, lk 1; ELT eriväljaanne 03/33, lk 17)
   
      (3)  Komisjoni 14. oktoobri 2004. aasta määrus (EÜ) nr 1775/2004, millega määratakse kindlaks turustusaastal 2003/2004 kehtivad põhitoodangumaksud suhkrusektoris (ELT L 316, lk 64)
   
      (4)  Komisjoni 7. oktoobri 2003. aasta määrus (EÜ) nr 1762/2003, millega määratakse kindlaks turustusaastal 2002/2003 kehtivad põhitoodangumaksud suhkrusektoris (ELT L 254, lk 4)
   
      (5)  Komisjoni 15. oktoobri 2002. aasta määrus (EÜ) nr 1837/2002, millega määratakse kindlaks turustusaastal 2001/2002 kehtivad põhitoodangumaksud suhkrusektoris (EÜT L 278, lk 13)
   
      (6)  Komisjoni 11. oktoobri 2001. aasta määrus (EÜ) nr 1993/2001, millega määratakse kindlaks turustusaastal 2000/2001 kehtivad põhitoodangumaksud suhkrusektoris (EÜT L 271, lk 15)
   
      (7)  Komisjoni 12. oktoobri 2000. aasta määrus (EÜ) nr 2267/2000, millega määratakse kindlaks turustusaastal 1999/2000 kehtivad põhitoodangumaksud suhkrusektoris (EÜT L 259, lk 29)